Nettat d tareqqaqt, d taɣezzfant, d taɛlayant, truḥ deg igenni, taqacuct-is ur d-tettban ara, yerna ixleq-itt sidi Rebbi yiwen ufurk, yiwen uqencab i deg ara yeṭṭef bnadem mačči tesɛa-t : lḥaṣun tbedd-d am tɛekkazt-nni yenǧer ufus, taɛekkazt iruḥen deg igenni, mi trefdeḍ aqerru-ik ad twaliḍ ixef-is … ad ak-teɣli tcacit, yerna i wakken ur izemmer ḥedd ad tt-yali, tettḥenniccig amzun tesslɣed-tt s zzit. Yenna-as waɣezniw : -Twalaḍ ttejra-agi ? Taqacuct ur ak-d-ban ara, lameɛna tella ? Ihi di tqacuct ad tafeḍ lɛecc … Di lɛec-nni ad tafeḍ timellalin n yiwen ufrux, di temllalin-nni, ad teddmed yiwet, ad aɣ-ttin-tawid s axxam d ayagi. Tagi i d taneggarut.